laion/Wikipedia-Exotic huggingface dataset:
פול סארביינז

פול ספיירוס סארביינז (באנגלית: Paul Spyros Sarbanes;‏ 3 בפברואר 1933 – 6 בדצמבר 2020) היה פוליטיקאי אמריקאי, שכיהן כחבר הסנאט של ארצות הברית מטעם מדינת מרילנד במשך שלושים שנה בשנים 1977–2007, וקודם לכן כחבר בית הנבחרים של ארצות הברית מטעם מחוז הקונגרס השלישי של מרילנד ומחוז הקונגרס הרביעי. לסארביינז תקופת הכהונה הארוכה ביותר בסנאט מטעם מרילנד עד שברברה מיקולסקי שברה שיא זה ביום אחד בלבד, כאשר כהונתה הסתיימה ב-3 בינואר 2017. פול סארביינז נולד בחוף המזרחי של מרילנד, בעיר סולסברי. הוריו היו יוונים, מאטינה (לבית ציגוניס) וספיירוס פ. סארביינז, שהיגרו לארצות הברית מלאקוניה שביוון, ובבעלותם הייתה מסעדה. אחרי שסיים את לימודיו בתיכון ויקומיקו בסולסברי החל ללמוד באוניברסיטת פרינסטון וב-1954 קיבל תואר ראשון. אחרי שזכה במלגת רודס החל ללמוד בבייליול קולג' באוניברסיטת אוקספורד שבאנגליה, וב-1957 סיים את לימודיו שם לתואר ראשון. סארביינז שב לארצות הברית ולמד בבית הספר הרווארד למשפטים. לאחר שסיים את לימודיו הגבוהים ב-1960, התמחה אצל השופט הפדרלי מוריס איימס סופר ואחר כך החל לעבוד בשני משרדי עורכי דין בבולטימור. ביוני אותה שנה נישא סארייבנס לקריסטין דנבר מברייטון, ולהם שלושה ילדים ושבעה נכדים. רעייתו הלכה לעולמה אחרי מאבק במחלת הסרטן ב-22 במרץ 2009. בנו ג'ון נבחר ב-2006 אל בית הנבחרים כנציג מחוז הקונגרס השלישי של מרילנד, והוא ממשיך לייצג אותו גם בקונגרס ה-116 של ארצות הברית. ב-1966 נבחר אל בית הנבחרים של מרילנד. במשך ארבע שנות כהונתו כנציג אנאפוליס בבית הנבחרים של המדינה, היה חבר בוועדת המשפט ובוועדת הדרכים והמשאבים. ב-1970 נבחר אל בית הנבחרים האמריקאי מטעם מחוז הקונגרס הרביעי של מרילנד. בבחירות הבאות לבית הנבחרים שנערכו ב-1972 נבחר שוב לבית הנבחרים אך הפעם כנציג מחוז הקונגרס השלישי - שבשטחו תחומות הערים רוקוויל, בולטימור ואזורי מטרופולין מרכזיים אחרים. באוגוסט 1974 נבחר בידי עמיתיו לסיעה הדמוקרטית בבית הנבחרים להציג את הסעיף של הראשון של הליך ההדחה נגד נשיא ארצות הברית ריצ'רד ניקסון באשמת שיבוש מהלכי משפט. בשלהי 1976 נבחר סארביינז לראשונה לסנאט של ארצות הברית ונבחר מחדש אחת לשש שנים עד ל-2000. ב-1981 היה למבקר תדיר של תקציבים צבאיים. למרות זאת, במאי אותה שנה הוא הצביע בעד אישור הצעת חוק של ממשל רונלד רייגן בדבר תקצוב הכוחות המזוינים של ארצות הברית בסך 136.5 מיליארד דולר אמריקני. ב-11 במרץ 2005 הודיע במסיבת עיתונאים שכינס על החלטתו שלא להציג את מועמדותו לסנאט לקראת הבחירות לסנאט שייערכו ב-2006. עמיתיו של סארביינז בסנאט גרסו כי הסיבה לפרישתו מהסנאט נבעה מתוצאה מתסכולו על כך שלא היו לו תפקיד הנהגתי בסיעה הדמוקרטית. כאשר הקונגרס ה-110 התכנס ב-2007 הוחלף בבן קרדין. נפטר ב-6 בדצמבר 2020. חוק סארביינז-אוקסלי מדיה וקבצים בנושא פול סארביינז בוויקישיתוף פול סארביינז, באתר המדריך הביוגרפי של הקונגרס של ארצות הברית (באנגלית) סארביינז ומיקולסקי היו חברים בסנאט במשך חמש תקופות כהונה, שהן שלושים שנה. עם זאת, בשל יום נוסף בשנה המעוברת בה כיהנה מיקולסקי, היא עזבה את הסנאט אחרי 10,958 ימים, בעוד סארביינז כיהן בסנאט 10,957 ימים. פרדריק מ. ראסמוסן, Christine Sarbanes, באתר בולטימור סאן, 24 במרץ 2009 (באנגלית) "Paul Sarbanes, U.S. Senator Who Co-Wrote Anti-Fraud Law, Dies at 87". Bloomberg.com (באנגלית). 2020-12-07. נבדק ב-2020-12-07.
דואו קנאזאווה-אדמוני

דואו קנאזאווה-אדמוני הוא דואו פסנתר אשר נוסד על ידי צמד הפסנתרים היפני-ישראלי, טמי קנאזאווה ויובל אדמוני (Tami Kanazawa and Yuval Admony). הדואו נוסד בשנת 1996, בבאנף סנטר קנדה, ומאז הופיע במדינות רבות, הקליט מספר דיסקים וזכה בפרסים נחשבים בתחומם. ההרכב הופיע באולמות ידועים כגון קרנגי הול, תיאטרון ארג'נטינה, היכל קזלס (אנ'), תיאטרון הפילהרמונית של אודסה (אנ'), היכל איזומי (אנ') ועוד. קנאזאווה ואדמוני הופיעו במגוון פסטיבלים עולמיים: פסטיבל האביב בבודפשט, פסטיבל פסיפיק-רים בקנדה, פסטיבל דואו הפסנתר בבאד-הרנלאב שבגרמניה, פסטיבל אודסה, פסטיבל מלחיני אסיה, פסטיבל ישראל ופסטיבל פליציה בלומנטל למוזיקה בת"א. הדואו הקליט למגוון תחנות רדיו: תאגיד השידור של יפן, CBC קנדה, רדיו ורשה וקול המוזיקה. הדואו גם יזם ב-2003 פסטיבל ישראלי של דואו פסנתר במשכן לאמנויות הבמה, תיאטרון ירושלים ומרכז סוזן דלל. כיום הדואו מלמד בבית הספר למוזיקה ע"ש בוכמן-מהטה, בכיתות אמן שונות כדוגמת תל-חי, ושופט בתחרויות שונות. מקום ראשון בתחרויות הבאות: התחרות ה-5 לדואו-פסנתר בטוקיו יפן (2000) התחרות ה-12 לדואו-פסנתר ברומא, איטליה (2001), תחרות IBLA לשנת 2002 (אנ') תחרות יהודי מנוחין באוסקה, יפן (2005) תחרות גריג בברגן, נורווגיה (2008) אתר האינטרנט הרשמי של דואו קנאזאווה-אדמוני דואו קנאזאווה-אדמוני, באתר אפל מיוזיק (באנגלית) מרב יודילוביץ', לראשונה בישראל: פסטיבל לצמדי פסנתרים, באתר ynet, 25 באוגוסט 2003 איריס ז'ורלט, יפן, זוג ישראלי זכה בתחרות קאמרית באוסקה, באתר ynet, 1 ביוני 2005 מרב יודילוביץ', הצמד קנאזאווה-אדמוני זכה בפרס גריג לפסנתר, באתר ynet, 17 בספטמבר 2008
ציקלון ציקלונט

ציקלון ציקלונט (בגרמנית: Cyklon Cyklonette) היה רכב פתוח בתצורת תלת אופן מתוצרת יצרנית כלי הרכב (אופנועים, תלת-אופן ומכוניות 4 גלגלים) הגרמנית Cyklon (שם רשמי: Cyklon Maschinenfabrik GmbH) אשר יוצר בין השנים 1902–1923. ה-"ציקלון ציקלונט" בעל שלושה גלגלים. בחזית גלגל אחד כדי לנווט, ולספק הנעה ממנוע 1 צילינדרים 450 סמ"ק המפיק 3.5 כ"ס, רכוב ישירות, בדגמים הראשונים. המנוע מוקם מעל הגלגל הקדמי, והיה בעל הנעה קדמית. ה-"ציקלון ציקלונט" נבנה עם 2 מושבים במקביל. הדגם נבנה ללא תיבת הילוכים, היה מונע על ידי חגורה, מאוחר יותר על שרשרת מתוצרת "רולר", שהניעה את הגלגל הקדמי. מנוף ארוך עם כבל מצערת והתאמת הצתה שימש כדי לנווט את הרכב. דגמים מאוחרים יותר היו מצוידים במנוע 2 צילינדרים, 750-1,290 סמ"ק שהפיקו 10 כ"ס. יוצרו דגמים שונים עם שניים או ארבעה מושבים, 2-4 דלתות. משנת 1920 ייצר היצרן דגמים בעלי 4 גלגלים. "ציקלון ציקלונט", שנת 1904 "ציקלון ציקלונט", שנת 1904 "ציקלון ציקלונט", שנת 1904 לוגו היצרן מדיה וקבצים בנושא ציקלון ציקלונט בוויקישיתוף ציקלון ציקלונט, סרטון באתר יוטיוב Kathrin Chod: Cyklon Maschinenfabrik. In: Hans-Jürgen Mende, Kurt Wernicke (Hrsg.): Berliner Bezirkslexikon, Friedrichshain-Kreuzberg (=Edition Luisenstadt). Band 1: A bis O. Luisenstädtischer Bildungsverein, Haude und Spener, Berlin 2002, ISBN 3-89542-122-7 Halwart Schrader: Deutsche Autos 1885–1920. 1. Auflage, Band 1, Motorbuch Verlag, Stuttgart 2002, ISBN 3-613-02211-7. "ציקלון ציקלונט" - תמונות hemmings.com/blog/article/cyklon-cyklonette "ציקלון ציקלונט" שנת 1904 כולל תמונות hymanltd.com/vehicles/5519-1904-cyklon-cyklonette "ציקלון ציקלונט" שנת 1904 stahlsauto.com/automobiles/1904-cyklon-cyklonette "ציקלון ציקלונט" bonhams.com/auctions "ציקלון ציקלונט" 3wheelers.com/cyklonette "ציקלון ציקלונט" שנת 1922 ebay.de/itm/Cyklon-Maschinenfabrik-Berlin-DIE-CYKLONETTE-Historische-Reklame-von-1922 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ציקלון ציקלונט".
ברכה אביגד

ברכה אביגד (1919 - 25 בספטמבר 2016) הייתה ציירת ישראלית, הידועה בציורי הפרחים שלה. ברכה אביגד נולדה בשנת 1919 בלייפאיה שבלטביה בשם ביאטריקס גוטמן. בשנת 1919–1920 היגרה משפחתה לדרמשטט, גרמניה. כבר בנעוריה החלה לעסוק בציור. באותה עת הייתה פעילה במסגרת תנועת-הנוער ציונית. בשנת 1935 עלתה לארץ-ישראל במסגרת "עליית הנוער" והתיישבה בתל-חי. בשנת 1937 החלה ללמוד ב"בצלאל החדש". בשנת 1941 נישאה למאיר (קורט) לוי. בשנות ה-50 התגוררה בחיפה. את השם "אביגד" אימצה לאחר מותו של בנה - גד. עיקר יצירתה של אביגד הייתה בתחום הציור הבוטני. היא הרבתה לצייר את פרחי הבר של ישראל. במהלך שנות ה-60 של המאה ה-20 התפרסמה יצירתה כחלק מפרויקט שימור פרחי הבר של החברה להגנת הטבע. במהלך השנים פרסמה מספר ספרים המציגים את רישומיה. עיזבונה האמנותי נתרם לגן הבוטני של האוניברסיטה העברית בהר הצופים. בשנת 2001 פרסמה את ספרה האוטוביוגרפי "סיפור על מרחקים קרובים". בשנותיה האחרונות התגוררה בקריית טבעון. 1940-1937 בית הספר בצלאל החדש לאומנות ולאמנות, ירושלים ציור אצל יעקב שטיינהרדט, ירושלים ברכה אביגד, סיפור על מרחקים קרובים : אוטוביוגרפיה, 2011 מידע על ברכה אביגד בקטלוג הספרייה הלאומית פרחי בר מוגנים, כרזה עם ציורים של ברכה אביגד (1968) באתר הספרייה הלאומית. ברכה אביגד באתר מרכז המידע לאמנות ישראל במוזיאון ישראל. סדרת ראיונות של ברכה אביגד לאיתן וצלר בערוץ היוטיוב של עמותת "תולדות ישראל" לתיעוד דור תש"ח ברכה אביגד - ציירת שמירת הטבע, ראיון במסגרת תערוכה במוזיאון בית אורי ורמי נחושתן. ראיון אחרון עם ברכה מאת אורי רוזנברג באתר נושנות. ברכה אביגד באתר הגן הבוטני של האוניברסיטה העברית בהר הצופים. ברכה אביגד, דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שיגור

שיגור הוא פועל בלשון חז"ל שמשמעותו שליחה האם התכוונתם ל... שיגור לחלל – שיגור טיל (אנ') – שיגור (מסע בין כוכבים) – מכונה בדיונית שיגור – שליחה על ידי שליח
Shades of Cool

Shades of Cool הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence. השיר יצא לאור ב-26 במאי 2014, כסינגל מתוך האלבום, על ידי חברת התקליטים אינטרסקופ רקורדס. השיר הגיע למקום ה-71 במצעד הבילבורד הוט 100. השיר נכתב על ידי לנה דל ריי ביחד עם ריק נואלס אשר כתב עמה את "West Coast", "Black Beauty" ו-"High by the Beach". השיר הוא שיר בסגנון הבלוז רוק, אשר מאפיין שירים נוספים מתוך האלבום, Ultraviolence. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות. מידע על היצירה "Shades of Cool" באתר מיוזיק בריינז מידע על הסינגל "Shades of Cool" באתר מיוזיק בריינז סרטון השיר "Shades of Cool" באתר יוטיוב Ultraviolence (Deluxe), נבדק ב-2020-04-06 Shades Of Cool (2014) | Lana Del Rey | Téléchargements MP3 | 7digital Belgique, web.archive.org, ‏2016-02-23 Shades Of Cool (2014) | Lana Del Rey | Téléchargements MP3 | 7digital France, web.archive.org, ‏2016-02-23 Lana Del Rey Chart History, Billboard Ultraviolence by Lana Del Rey, Genius (באנגלית) Honeymoon by Lana Del Rey, Genius (באנגלית) Del Rey Lana, Nowels Rick, Del Rey Lana, Shades of Cool, Musicnotes.com, ‏2014-06-03 Shades Of Cool, נבדק ב-2020-04-06 Gold & Platinum, RIAA (באנגלית אמריקאית) "Shades Of Cool (2014) | Lana Del Rey". 7digital Belgium. אורכב מ-המקור ב-23 בפברואר 2016. נבדק ב-9 בדצמבר 2014. {{cite web}}: (עזרה) "Shades Of Cool (2014) | Lana Del Rey". 7digital France. אורכב מ-המקור ב-23 בפברואר 2016. נבדק ב-9 בדצמבר 2014. {{cite web}}: (עזרה) "Shades Of Cool (2014) | Lana Del Rey". 7digital Luxembourg. אורכב מ-המקור ב-23 בנובמבר 2014. נבדק ב-9 בדצמבר 2014. {{cite web}}: (עזרה) "Shades Of Cool (2014) | Lana Del Rey". 7digital Portugal. אורכב מ-המקור ב-18 בדצמבר 2014. נבדק ב-9 בדצמבר 2014. {{cite web}}: (עזרה) "Shades Of Cool (2014) | Lana Del Rey". 7digital Spain. אורכב מ-המקור ב-11 באוגוסט 2015. נבדק ב-9 בדצמבר 2014. {{cite web}}: (עזרה) "Shades Of Cool (2014) | Lana Del Rey". 7digital Switzerland. אורכב מ-המקור ב-23 בפברואר 2016. נבדק ב-9 בדצמבר 2014. {{cite web}}: (עזרה) "Amazon.com: Shades Of Cool: Lana Del Rey". Amazon.com. אורכב מ-המקור ב-28 במאי 2014. {{cite web}}: (עזרה)
אולפנת דולב

אולפנת דולב היא פנימייה, ובית ספר חינוך מיוחד (חטיבת ביניים ותיכון) לנערות בסיכון וקשיים רגשיים, האולפנה ממוקמת בדולב שבמטה בנימין ומשתייכת לרשת "בתי דולב לנוער". אולפנת דולב (נוסדה בשנת ה'תשמ"ז, 1987) היא פנימייה טיפולית ופוסט אשפוזית לנערות דתיות בגילאי 12 עד 21 בפיקוח משרד הרווחה ופנימייה טיפולית בפיקוח עליית הנוער. הנערות לומדות באולפנה בבית ספר מוכר ורשמי לחינוך מיוחד כוללני בפיקוח משרד החינוך. הנערות מאופיינות בעיקר עם קשיים לימודיים חברתיים התנהגותיים רגשיים ולעיתים אף נפשיים. האולפנה הוקמה על ידי מקימי היישוב דולב. לאולפנה מגיעות מכל הארץ נערות המופנות על ידי שירותי הרווחה ועליית הנוער. המודל המשפחתי מהווה את אחת מאבני היסוד של האולפנה. התלמידות מתגוררות ב"משפחתונים", באולפנה קיימות ארבע מסגרות: פנימייה פוסט אשפוזית בפיקוח אגף ילד ונוער משרד הרווחה פנימייה טיפולית בפיקוח אגף ילד ונוער משרד הרווחה. פנימייה טיפולית בפיקוח האגף לחינוך התיישבותי- עליית הנוער, משרד החינוך בית ספר לחינוך מיוחד כוללני, מוכר ורשמי בפיקוח משרד החינוך, אשר נותן מענה לימודי חינוכי וטיפולי לכלל החניכות. טיפוח החן והיופי – עיצוב שיער ואמנות האיפור מלונאות (בישול ואפיה) נגריה נפחות פיתוח קול אומנות כלביה שיאצו גאוגרפיה תזונה באולפנת דולב פותחה בשיתוף גף מו"פ ומינהל טכנולוגיה של משרד החינוך תוכנית ואפליקציה בת שלושה שלבים להגברת העצמאות והאחריות של כל תלמידה. כאשר בשלב הראשון התלמידה נזקקת להגנה צמודה ובשלב השלישי התלמידה עצמאית, אחראית ותורמת. בתוכנית מתקיים אחת לשבוע שיח של איש צוות עם התלמידה לקביעת יעד אישי שבועי ומשוב על השבוע ועל העמידה ביעדים. פרס החינוך הארצי לשנת תשע"ג פרס יו"ר הכנסת לשנת תשע"ה פרס מינהל החינוך הדתי לשנת תשס"ז פרס ארגון המורים לשנת תשע"ב פרס חינוך ישראלי לשנת תשע"ו מדיה וקבצים בנושא אולפנת דולב בוויקישיתוף אתר אולפנת דולב אתר רשת בתי דולב סרטון על אולפנת דולב מנהל האולפנה על האולפנה ריאיון עם מנהל האולפנה - עיתון בשבע לבנות לתלמידות זהות עצמית - ארץ בנימין גיליון 337 יוני 2007 לין גרנרוט-קפלן, בית הספר שמציל ילדות אבודות, באתר ynet, 12 בנובמבר 2010 ישי קרוב, פרס יו"ר הכנסת לאולפנת דולב, באתר ערוץ 7, ‏3 בדצמבר 2014
רודריגו גואש

רודריגו סילבה דה גואש (בפורטוגזית: Rodrygo Silva de Goes; נולד ב-9 בינואר 2001), המוכר כ"רודריגו", הוא כדורגלן ברזילאי המשחק בעמדת החלוץ בריאל מדריד ובנבחרת ברזיל. ב-21 ביולי 2017 רודריגו חתם על החוזה המקצועי הראשון שלו בסנטוס. ב-4 בפברואר באותה השנה ערך את הופעת הבכורה שלו בסנטוס נגד אתלטיקו מיניירו בניצחון 1–3. ב-25 בינואר 2018 כבש שער בכורה בניצחון 1–3 על פונטה פרטה. ב-15 ביוני 2018 הגיעו ריאל מדריד וסנטוס להסכם על רכישת רודריגו תמורת 45 מיליון אירו. רודריגו הוצג בשורות הלבנים שנה לאחר מכן, ב-18 ביוני 2019. ב-25 בספטמבר 2019 הבקיע את שער הבכורה הרשמי שלו בריאל מדריד במשחק הליגה מול אוססונה בדקה ה-72. ב-6 בנובמבר 2019 כבש את השלושער הראשון שלו במדי ריאל מדריד, בניצחון 0–6 על גלאטסראיי בליגת האלופות. בעקבות השלושער הפך לשחקן השני הכי צעיר במדי ריאל מדריד שכובש שלושער (אחרי ראול גונזלס). ב-15 בנובמבר 2019 ערך רודריגו את הופעת הבכורה שלו בנבחרת בהפסד 0–1 לנבחרת ארגנטינה. נכלל בסגל נבחרת ברזיל לטורניר מונדיאל 2022. נכלל בסגל נבחרת ברזיל לטורניר קופה אמריקה 2024. אביו של רודריגו, אריק באטיסטה דה גואש, הוא כדורגלן עבר אשר שיחק כמגן ימני במספר רמות של הכדורגל הברזילאי, והגבוהה שבהן היא סריה B. רודריגו והקוסמטרית הברזילאית פמלה כריסטינה קוסטה קיבלו את פניהם של בנים תאומים בפברואר 2022. רודריגו מגדיר עצמו כנוצרי סנטוס אליפות סאו פאולו בכדורגל: 2018 ריאל מדריד הסופר קאפ הספרדי: 2020, 2021/2022 אליפות ספרד: 2019/2020, 2021/2022, 2023/2024 ליגת האלופות: 2021/2022, 2024/2023 הסופר קאפ האירופי: 2022, 2024 אליפות העולם לקבוצות: 2023 מדיה וקבצים בנושא רודריגו גואש בוויקישיתוף רודריגו גואש, ברשת החברתית פייסבוק רודריגו גואש, ברשת החברתית אקס (טוויטר) רודריגו גואש, ברשת החברתית אינסטגרם רודריגו גואש, ברשת החברתית טיקטוק רודריגו גואש, באתר Transfermarkt רודריגו גואש, באתר Soccerway רודריגו גואש, באתר BDFutbol רודריגו גואש, באתר WorldFootball.net רודריגו גואש, באתר National Football Teams רודריגו גואש, באתר FootballDatabase.eu רודריגו גואש, באתר ESPN Real Madrid profile רודריגו הוצג בריאל מדריד, באתר ישראל היום, 18 ביוני 2019 "רק 45 מיליון?": רודריגו לפני ראול ובוטרגניו, באתר ONE‏, 7 בנובמבר 2019 Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
פדרו מורנס

פדרו מורנס (בספרדית: Pedro de Morenés y Álvarez de Eulate;‏ נולד ב-17 בספטמבר 1948) הוא פוליטיקאי ספרדי שכיהן כשר הביטחון של ספרד וכיהן כשגריר ספרד בארצות הברית עד לשנת 2018. פדרו מורנס נולד ב-17 בספטמבר 1948 בלאס ארנס שבביסקייה לחוסה מריה ודונה אנה, אביו חוסה, הוא בן למשפחת אצולה ספרדית. הוא למד משפטים באוניברסיטת נברה שבפמפלונה והמשיך ללימודי מינהל עסקים באוניברסיטת דיוסטו. יש לו תואר שני בניהול ספינות ובכלכלה ממכון ברמן לספינות וכלכלה. בשנת 1979 פדרו מורנס התחיל לעבוד כעורך דין בחברה פרטית ובשנת 1991 החל לעבוד במשרד ממשלתי. בשנת 1994 הוא מונה למנהל תחום בניית ספינות במכון הלאומי לתעשייה. בשנת 1996 הוא הועבר למשרד ההגנה ובשנת 2000 למשרד הפנים. בשנת 2009 הוא התחיל לעבוד בתפקידי ניהול במערכת תעשיות ביטחוניות הספרדית. בדצמבר 2011 הוא מונה לשר ההגנה. לאחר סיום כהונת שר, בשנת 2017 פדרו מורנס מונה לשגריר ספרד בארצות הברית כיהן בתפקיד זה עד לספטמבר 2018. מדיה וקבצים בנושא פדרו מורנס בוויקישיתוף קורות חיים LAURA RIESTRA, Pedro Morenés, ministro de Defensa: un empresario vasco "protagonista" con Rajoy, RTVE.es, ‏21 בדצמבר 2011 (בספרדית) ערך זה הוא קצרמר בנושא פוליטיקאים ובנושא ספרדים. אתם מוזמנים לתרום לוויקיפדיה ולהרחיב אותו.
רולינג סטון טופ 200

רולינג סטון טופ 200 (באנגלית: Rolling Stone Top 200) היה מצעד אלבומים אמריקאי, שהתפרסם מדי שבוע על ידי מגזין הרולינג סטון. מצעד האלבומים הסתמך על מכירות פיזיות ודיגיטליות, תוך הסתמכות על נתוני הזרמת מדיה (הן של האלבום והן של השירים באלבום). בשונה ממצעד הבילבורד 200 והבילבורד הוט 100, מצעד זה לא הסתמך על נתוני רדיו. מצעד האלבומים פורסם לראשונה ב-2 ביולי 2019. האלבום הראשון אשר כבש את פסגת המצעד היה Help Us Stranger, של הלהקה האמריקאית, הראקונטורס. המצעד, כמו גם שאר המצעדים שהופעלו על ידי רולינג סטון, הופסקו להתפרסם ב-28 באוקטובר 2021. במאי 2019, נודע כי מגזין הרולינג סטון יתחרה עם מצעד האלבומים המוכר בילבורד 200, ויפרסם גם כן מצעד שבועי הכולל בתוכו 200 אלבומים שונים. מצעד האלבומים התבסס על מידע אשר נאסף על ידי החברה אלפא דטה. לאחר שלוש שנים בהם פורסם המצעד באופן קבוע ביום שישי, הוחלט להפסיק אותו ואת שאר מצעדי הרולינג סטון לאלתר, כשהאחרון פורסם ב-28 באוקטובר 2021. האלבום האחרון שהגיע למקום הראשון ברולינג סטון טופ 200 היה Certified Lover Boy של דרייק, שעשה זאת עם מכירות של למעלה מ-63,000 עותקים בשבוע השמיני ליציאתו. רולינג סטון טופ 100 בילבורד 200 אתר האינטרנט הרשמי של Rolling Stone Top 200 "Welcome to the Rolling Stone Charts". Rolling Stone. 2 ביולי 2019. נבדק ב-2 ביולי 2019. {{cite web}}: (עזרה) "RS Charts: The Raconteurs Take Number One on Rolling Stone Top 200 Albums Chart". Rolling Stone. 2 ביולי 2019. נבדק ב-2 ביולי 2019. {{cite web}}: (עזרה) Steven Perlberg, Rolling Stone's new editor-in-chief wants to restore the 54-year-old publication to its glory days. But first he'll have to reckon with simmering internal tensions over diversity., Business Insider (באנגלית אמריקאית) Rolling Stone, Rolling Stone, An Update on the Rolling Stone Charts, Rolling Stone, ‏2019-05-11 (באנגלית אמריקאית) Top 200 Albums, Oct 22, 2021 - Oct 28, 2021
רולינג סטון טופ 100

רולינג סטון טופ 100 (באנגלית: Rolling Stone Top 100) היה מצעד שירים אמריקאי, שהתפרסם מדי שבוע על ידי מגזין הרולינג סטון. מצעד השירים הסתמך על מכירות שירים דיגיטליות, תוך הסתמכות על הזרמות מדיה מרשתות סטרימינג שונות. בנוסף לכך, המצעד לא הסתמך על נתוני רדיו, בשונה ממצעד הבילבורד הוט 100. השיר הראשון שהגיע למקום הראשון ברולינג סטון טופ 100 היה "Old Town Road" של הראפר האמריקאי ליל נאז X. המצעד, כמו גם שאר המצעדים שהופעלו על ידי רולינג סטון, הופסקו להתפרסם ב-28 באוקטובר 2021. בתחילת חודש יולי 2019 השיק מגזין הרולינג סטון את המצעד במטרה להתחרות עם מצעד השירים המוכר בילבורד הוט 100. המצעד השבועי כולל בתוכו 100 שירים שונים. מצעד הפזמונים מתבסס על מידע אשר נאסף על ידי החברה אלפא דטה. לאחר שלוש שנים בהם פורסם המצעד באופן קבוע ביום שישי, הוחלט להפסיק אותו ואת שאר מצעדי הרולינג סטון לאלתר, כשהאחרון פורסם ב-28 באוקטובר 2021. השיר האחרון שהגיע למקום הראשון ברולינג סטון טופ 100 היה "Easy on Me" של אדל, שעשה זאת עם מכירות של למעלה מ-400,000 עותקים בשבוע בכורתו. רולינג סטון טופ 200 בילבורד הוט 100 אתר האינטרנט הרשמי של Rolling Stone Top 100 "Welcome to the Rolling Stone Charts". Rolling Stone. 2 ביולי 2019. נבדק ב-2 ביולי 2019. {{cite web}}: (עזרה) "RS Charts: Lil Nas X's 'Old Town Road' Is Number One on Rolling Stone Top 100 Chart". Rolling Stone. 2 ביולי 2019. נבדק ב-2 ביולי 2019. {{cite web}}: (עזרה) Steven Perlberg, Rolling Stone's new editor-in-chief wants to restore the 54-year-old publication to its glory days. But first he'll have to reckon with simmering internal tensions over diversity., Business Insider (באנגלית אמריקאית) Rolling Stone, Rolling Stone, An Update on the Rolling Stone Charts, Rolling Stone, ‏2019-05-11 (באנגלית) Music, Rolling Stone (באנגלית אמריקאית)
ג'ון כריספינסון

ג'ון כריספינסון (בשוודית: John Chrispinsson; ‏13 בדצמבר 1956 – 3 באפריל 2017) היה עיתונאי ומגיש טלוויזיה שוודי. כריספינסון נולד בסטוקהולם. בתחילת עבודתו הוא הועסק במערכת העיתון "Expressen" וב-Sveriges Radio, הרדיו הציבורי של שוודיה. ב-1988 החל לעבוד ב-SVT, רשות השידורים השוודית שם הגיש את תוכנית הבידור "Svepet" עד 1990. הוא הנחה את מלודיפסטיבלן 1989 ביחד עם מלכת היופי איבון רידינג. ב-1991 הגיש את תוכנית האירוח Caramba!. ב-1993 הנחה את האירוויזיון לרוקדים צעירים ביחד עם אנלי אלהנקו. ב-1995 הופיע בסרט "En på miljonen" הוא הגיש את התוכנית "Röda rummet" שעסקה בתחום הספרות ובמסגרתה נערכה הצבעה של הרומנים הטובים ביותר של שוודיה שנכתבו במאה ה-20. מ-2001 ועד 2011 הוא הגיש שידורים מתוך אירועי הענקת פרסי נובל בסטוקהולם. ב-2011 קיבל מדליה מטעם האקדמיה השוודית המלכותית לאותיות, עתיקות ועתיקות. הוא פרסם מספר ספרים שכתב, ספריו עסקו בין היתר בהיסטוריה של שוודיה. ב-3 באפריל 2017 נפטר כריספינסון. מדיה וקבצים בנושא ג'ון כריספינסון בוויקישיתוף אתר האינטרנט הרשמי של ג'ון כריספינסון כתבה באתר gamla (בשוודית) ערך זה הוא קצרמר בנושא שוודים. אתם מוזמנים לתרום לוויקיפדיה ולהרחיב אותו.
סולימני

סולימני, סלימאני או סולימאני הוא שם משפחה פרסי המבוסס על שמו של המלך שלמה. האם התכוונתם ל... אסלאם סלימאני – כדורגלן אלג'יראי גדעון סולימני – ארכאולוג ופעיל פוליטי ישראלי מיראלם סולימאני – כדורגלן סרבי קאסם סולימאני – גנרל איראני רמי סולימני – מנכ"ל עמותת אשלים בג'וינט ישראל שרה סולימני – שחקנית קולנוע וטלוויזיה, סופרת ומחזאית אנגלייה
טיסה (נהר)

טיסָה (אוקראינית: Тиса; רומנית: Tisa; סלובקית: Tisa; הונגרית: Tisza; סרבית: Тиса / Tisa; גרמנית: Theiß) הוא נהר באורך 1,358 קילומטרים הזורם דרך אוקראינה, רומניה, הונגריה, סלובקיה וסרביה. הטיסה נשפך לתוך הדנובה בבלגרד. הטיסה הוא היובל הארוך ביותר של הדנובה וחלקו הגדול (597 ק"מ) מכל הארצות עובר בהונגריה. הנהר חוצה את המישור ההונגרי הגדול מצפון-מזרח לדרום-מערב. בראשית שנת 2000 נפרץ סכר של מכרה ליד באיה מארה ובעקבות זאת זוהם הטיסה בשאריות כרייה שכללו ציאניד. תוך זמן קצר אירעו שני מקרי זיהום נוספים, בעקבותם נצבע הנהר בשחור. מדיה וקבצים בנושא טיסה בוויקישיתוף טיסה, באתר אנציקלופדיה בריטניקה (באנגלית) Danube-City-Landscapes, page 22 Third pollution spill hits Hungary, BBC, March 15, 2000
הגופים הדדיים

הגופים הדדיים או הגופים הפטמתיים או הממילריים (באנגלית: Mammillary body) הם זוג גופים קטנים ומעוגלים הממוקמים על פני השטח התחתונים של ההיפותלמוס, במוח הביניים שבמערכת העצבים המרכזית. הגופים מהווים חלק מהמערכת הלימבית - הם מחוברים לקצהו של הפורניקס, אשר מעביר אליהם אותות עצביים מההיפוקמפוס ומהאמיגדלה ומהם המידע מועבר אל הגרעינים השונים בהיפותלמוס. לגופים ככל הנראה תפקיד משמעותי ביצירת הזיכרון. הגופים כוללים שתי קבוצות של גרעינים - הגרעינים המרכזיים והגרעינים הצדיים. נוירואנטומיסטים שונים סיווגו את הגופים הדדיים כחלק אינטגרלי ממבנה ההיפותלמוס. אנטומיסטים מוקדמים חשבו את צורתם לצורה של פטמה - ומכאן שמם. לגופים הדדיים תפקיד משמעותי ביצירת זיכרון אירועי, וזאת בשל היותם גורם המקשר בין התלמוס וההיפוקמפוס. כמו כן, בניסוי שנערך בעכברים עם פגיעות יזומות בגרעין המרכזי של הגופים הדדיים, נמצאו נזקים ופערים בזיכרון המרחבי. נזק לגופים הדדיים הנגרם ממחסור בתיאמין עלול להוות פתוגנזה לתסמונת ורניקה-קורסקוף (קיומן במקביל של תסמונת ורניקה ותסמונת קורסקוף). אחד התסמינים העיקריים של התסמונת הוא אמנזיה אנטרוגרדית, מה שמצביע על חשיבותם של הגופים הדדיים בתהליכי הזיכרון השונים. כמו כן, ניוון של הגופים הדדיים הוא תסמין של מחלות אחרות - ציסטה קולואידית בחדר השלישי, מחלת אלצהיימר, סכיזופרניה, אי ספיקת לב ודום נשימה בשינה. על אף הידע שקיים כיום אודות הגופים הדדיים, תפקודם המדויק טרם ברור לחלוטין. מדיה וקבצים בנושא הגופים הדדיים בוויקישיתוף Vann SD, Aggleton JP (January 2004). "The mammillary bodies: two memory systems in one?". Nature Reviews. Neuroscience. 5 (1): 35–44. PMID 14708002 Vann SD (July 2010). "Re-evaluating the role of the mammillary bodies in memory". Neuropsychologia. 48 (8): 2316–27. PMID 19879886
שונה מהנוף

"שונה מהנוף" הוא סינגל שהוקלט על ידי הזמרת הישראלית עדן בן זקן בשיתוף הזמר והמוזיקאי עדן חסון. השיר יצא לאור ב-4 ביולי 2019, על ידי חברת התקליטים הישראלית Mobile1 Music, כסינגל שלא מתוך אלבום. סינגל זה יצא כחלק מקידום מסע ההופעות המשותפות של בן זקן וחסון. עם יציאתו נכנס השיר אל המקום ה-3 במצעד של מדיה פורסט. השיר נכתב והולחן על ידי עדן חסון והופק על ידי חסון, יעקב למאי. כמו כן, השיר הוא שיר בסגנון הפופ לטיני. את הווידאו קליפ המלא של השיר, העלתה עדן בן זקן לערוץ היוטיוב שלה ב-4 ביולי 2019. סרטון השיר "שונה מהנוף" באתר יוטיוב יוסי חרסונסקי, שונה מהנוף, באתר יוסמיוזיק, ‏יולי 2019 שונה מהנוף, באתר genius (באנגלית) שונה מהנוף, נבדק ב-2019-07-04 עדן בן זקן עדן חסון המופע המשותף, ‏10 במאי 2019 niv the tool, המצעד השבועי של מדיה פורסט, באתר mediaforest-group עדן בן זקן ועדן חסון - שונה מהנוף, ‏4 ביולי 2019
ינקלביץ

ינקלביץ (גם: ינקלביץ', ז'אנקלביץ, ז'נקלביץ, ז'אנקלביץ') הוא שם משפחה שמשמעותו "בן יעקב". האם התכוונתם ל... ולדימיר ינקלביץ – פילוסוף וחוקר מוזיקה יהודי צרפתי ממוצא רוסי חיימה ז'אנקלביץ' (אנ') – מהנדס ואיש עסקים ארגנטינאי יורי ינקלביץ' (אנ') – כנר סובייטי עומר ינקלביץ' – פוליטיקאית ישראלית רומינה ז'אן (שם הבמה של רומינה ז'אנקלביץ') – שחקנית, זמרת, רקדנית, מנחה ותסריטאית ארגנטינאית תומאס ז'אנקלביץ' (אנ') – במאי, מפיק ותסריטאי ארגנטינאי